Preradenie do iného miesta výkonu práce 
ABC, s.r.o., Ružová 10, 010 01 Žilina
zastúpená Ing. Vladimírom Milučkým, konateľom
Jana Hladká
Stodolova 2, 010 01 Žilina
Žilina 20. 8. 2022
Vec:	Preradenie do iného miesta výkonu práce
V našej spoločnosti pracujete na základe uzatvorenej pracovnej zmluvy od 1. 3. 2020 ako laborantka. Dňa 15. 8. 2022 ste nám oznámili, že uvedenú funkciu nemôžete vykonávať zo zdravotných dôvodov, čo ste dokladovali potvrdením od špecializovaného lekára. V jeho stanovisku je uvedené, že ste dlhodobo stratila spôsobilosť pracovať s chemickými látkami, ktoré Vám spôsobujú trvalú alergiu.
Na základe uvedenej skutočnosti sme nútení preradiť Vás počnúc 1. 9. 2022 v súlade s § 55 ods. 2 Zákonníka práce na iné pracovné miesto. Nakoľko v súčasnosti jediným voľným miestom zodpovedajúcim Vašej kvalifikácii je referent nákupu, od uvedeného dňa budete pracovať na spomínanej funkcii v oddelení nákupu a predaja.